Flere kollektivreisende tok kontakt med BA mandag.

– Jeg sto ved Florida og ventet fra rundt 1755. Men det kom jo aldri noen bane. Nå ble jeg lei og har gått til Bystasjonen for å ta bussen i stedet, sier leser som kommer altfor sent hjem.

Bybanen skal gå hvert tiende minutt på denne tiden.

– Jeg kontaktet Bybanen. De sa de hadde tekniske problemer. Da skjønner jeg ikke hvorfor de ikke informerer om det, sier BA-leseren.

Kommunikasjonsrådgiver i Skyss, Hilde Kleppestø, sier de har hatt problemer med lysreguleringen.

– Men dette skal være rettet nå, sier hun.

– Vi har hatt problemer på Bystasjonen. Lysene ble stående i stoppmodus både ut og inn. Da ble det stopp i sentrum, forklarer vakthavende hos driftsentralen til Fjord1 Partner, Trond Magne Målsnes, til BA klokken 1900.

Han forsikrer at Bybanen går som normalt mandag kveld.